Diari Oficial de la Generalitat Valenciana


Sumari del DOGV 5505, del 04-05-2007 (2007/5029)

RESOLUCIÓ de 16 de març de 2007, del Servici Territorial d'Energia d'Alacant, per la qual s'autoritza el projecte d'execució, l'autorització administrativa i la declaració en concret d'utilitat pública de la línia elèctrica denominada LAMT 20KV D/C ST Villena fins al polígon industrial La Bulilla, al terme municipal de Villena (Alacant). ATLINE/2006/208/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5505

Data del DOGV
:   04-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5029


Data del document
:   16-03-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Villena
    * subministrament d'energia elèctrica
    * empresa privada

Per Resolució d'este Servici Territorial d'Energia, de 19 de maig de 2006, es va sotmetre a informació pública conjunta l'aprovació de projecte, l'autorització administrativa, la declaració en concret d'utilitat pública i la relació concreta i individualitzada dels béns i dels drets afectats per la referida línia elèctrica, prèvia petició a l'empara del que preveu l'article 5 del Reglament d'Expropiació Forçosa per part de l'entitat beneficiària Iberdrola Distribución Eléctrica, SA.
Durant el període d'informació pública, s'han remés separates del projecte, a l'Ajuntament de Villena, així com a Adif, la Comunidad General de Usuarios del Alto Vinalopó, Telefónica, la Diputació Provincial d'Alacant (Demarcació de Carreteres) i la conselleria d'Infraestructures i Transport (Direcció General de Carreteres), i no s'ha presentat cap al·legació per particulars.
Vist, que el projecte presenta un traçat plenament concretat, té entre la documentació els plans pertinents a escala adequada, està suficientment detallat i conté una relació concreta i individualitzada dels béns i dels drets afectats.
Atés que s'han efectuat els tràmits establits en el Decret 88/2005, del Consell de la Generalitat, de 29 d'abril, DOGV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana i que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estos, este Servici Territorial ha resolt:
Primer
Atorgar a Iberdrola Distribución Eléctrica, SAU, l'autorització administrativa de la instal·lació elèctrica que s'indica:
Lloc on s'establirà la instal·lació. Municipi de Villena.
Número d'expedient. ATLINE/2006/208/03.
Característiques principals:
Tensió: 20 kV
Longitud LAMT: 4.454 metres i LASMT dos trams de 265,73 i 126 metres.
Conductors: el tram aeri és de 6 conductors de secció 181,6 mm² i la línia subterrània de 6 conductors de 400 mm² de Al.
. Aïllament: U-70BS, U-70 YB20, U-70 BLP i U-70 YB 20P.
Origen i final: s'inicia en una línia subterrània procedent de la ST Villena i finalitzarà en un suport que s'ha d'instal·lar del tipus 60 L-7800 amb un doble entroncament aeri subterrani per a donar subministrament al polígon industrial La Bulilla.
Segon
Aprovar el projecte d'execució de la instal·lació elèctrica i establir en qualsevol cas les prescripcions següents:
1. En qualsevol moment haurà de complir-se el que establix el Reial Decret 1955/2000, així com la Llei 54/1997, del Sector Elèctric.
2. El termini per a l'execució de les obres serà de sis mesos a partir de la data de l'ocupació real de les finques afectades.
3. Les instal·lacions que s'autoritzen per esta resolució hauran de realitzar-se d'acord amb el projecte i la resta de documentació tècnica RESOLUCIÓ de 16 de març de 2007, del Servici Territorial d'Energia d'Alacant, per la qual s'autoritza el projecte d'execució, l'autorització administrativa i la declaració en concret d'utilitat pública de la línia elèctrica denominada LAMT 20KV D/C ST Villena fins al polígon industrial La Bulilla, al terme municipal de Villena (Alacant). ATLINE/2006/208/03. [2007/5029]Conselleria d'Infraestructures i Transportpresentada amb les variacions que, si és el cas, se sol·liciten i autoritzen.
4. Els encreuaments especials i altres afectacions dels béns de domini públic es realitzaran de conformitat amb les condicions imposades pels organismes competents en cada cas.
5. Iberdrola Distribución Eléctrica, SA, donarà compte de l'acabament de les instal·lacions a este Servici Territorial per al reconeixement definitiu i l'alçament de l'acta de posada en servici de les instal·lacions i sense este requisit no podran entrar en funcionament.
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.
Tercer
Declarar en concret la utilitat pública de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar esta resolució d'acord amb el que establix el Decret 88/2005, de 29 d'abril del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.
Contra esta resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4ª 46618 València en el termini d'un mes, comptador des de l'endemà d'aquell en què tinga lloc la notificació d'esta, de conformitat amb el que preveuen els articles 114 i 115 de la Llei 4/99, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
Alacant, 16 de març de 2007. El cap del Servici Territorial d'Energia: Miguel García Mengual.